Sagredo delega l'Alcaldia en Nuria Campos després del naixement de la seua segona filla
23/05/2016

# Sagredo delega l'Alcaldia en Nuria Campos després del naixement de la seua segona filla

[![El alcalde y Nuria Campos](/images/noticias/2016/05/alcalde-nuria-campos.jpg)](/images/noticias/2016/05/alcalde-nuria-campos.jpg)

23.05.2016

L'Alcalde de Paterna demanarà al INSS gaudir a temps parcial de la baixa de maternitat de 10 setmanes reservada a les mares perquè és un ferm defensor de la co responsabilitat en la cura dels fills

L'Alcalde de Paterna, Juan Antonio Sagredo, ha delegat aquest matí l'Alcaldia en la seua primera tinent d'Alcalde, Nuria Campos després de néixer la seva segona filla. El primer edil ha signat avui el decret de delegació de competències en la regidora d'Infraestructures, Seguretat i Medi ambient, Nuria Campos.

Es tracta de la primera vegada que Juan Antonio Sagredo delega l'Alcaldia des que va accedir al càrrec després de guanyar les passades eleccions locals al maig de 2015 a Paterna.

L'Alcalde també ha anunciat que sol•licitarà davant l'Institut Nacional de la Seguretat Social gaudir a temps parcial de la baixa de maternitat de 10 setmanes reservada a les mares com a “ferm defensor que és de la co responsabilitat per a cuidar dels fills”. Així mateix, ha reclamat al futur Govern d'Espanya que no retardi més l'aprovada ampliació a un mes del permís de paternitat, que ja hauria d'haver entrat en vigor en 2011.

Per Sagredo “és increïble que encara no s'haja plantejat al Congrés dels Diputats un canvi legislatiu que permeta gaudir de la baixa per naixement de fill/a a qualsevol dels dos progenitors indistintament, ja que actualment només és un dret de la dona que aquesta pot cedir al pare”, ha afirmat l'Alcalde, qui ha explicat que en el seu cas, al ser la seua dona advocada per compte propi, no té dret a baixa per maternitat i, per tant, no se la pot cedir.

“Pot ser la nostra filla no és responsabilitat dels dos? I si la seua mare ha de treballar, per què no puc jo, encara que siga a temps parcial, atendre-la?”, ha reflexionat Sagredo, que qualifica aquesta situació de “tremendament injusta i retrògrada”.

“Crec en la igualtat real i a Espanya encara queda molt per fer en aquesta matèria. Per això, els representants públics hem de donar exemple i posar-nos al capdavant d'aquesta lluita”, ha afirmat el primer edil.

La ja alcaldessa en funcions, Nuria Campos, és enginyera tècnica industrial i viu al barri de Campament (Paterna). Actualment, a més de regidora d'Infraestructures, Seguretat i Medi ambient, Nuria Campos és la portaveu del PSOE, figura que ara exercirà en els plens l'edil Eva Pérez.